༄༅། །རྗེ་བཙུན་བློ་བཟང་དཔལ་ལྡན་ཆོས་ཀྱི་གྲགས་པ་
བསྟན་པའི་དབང་ཕྱུག་དཔལ་བཟང་པོའི་རྣམ་
ཐར་དད་ལྡན་པད་ཚལ་བཞད་པའི་ཉིན་
བྱེད་སྣང་བ་བཞུགས་སོ། །
:
.
་
491

དང་པོ། མཆོད་པར་བརྗོད་པ།
:་
༈ ཁེཏྟནྫཔཌཱཙདྷནྱཛཿ
བློ་བཟང་རྒྱལ་ཀུན་ཐུགས་རྗེ་དཔལ་ཡོན་ཀུན། །
པཱརིནྡེཔཎཙཱབྱདྷརྨིན།
ཡོངས་ལྡན་པཎ་ཆེན་ཆོས་ཀྱི་རྒྱལ་པོ་ཞེས། །
ཀིནྟལོཀིདྷུཡོབིརོཙནཿ
གྲགས་པ་འཇིག་རྟེན་གསུམ་ན་ལྷང་ངེ་བ། །
ཏནྟམཀོཥྛནབྷིཤུབྷཾཨབ།
བསྟན་པའི་དབང་ཕྱུག་མཆོག་གིས་དགེ་ལེགས་སྩོལ། །
གངྒཱབཏགྷཾབིཊཨཱདྲུཧཱཙཿ
གངྒཱའི་བྱེ་སྙེད་རྡུལ་གྲངས་ལ་འབུ་〈འཁུ་》བའི། །
གཎཿཛཡཱཤྲཱམརིཔིཔྲསཀྲྀ
བགྲང་ཡས་རྒྱལ་བའི་ཞིང་ཁམས་རབ་འབྱམས་སུ། །
ཛཱཡུཿཏྱཔུཏྱདྷིཧིཏཾཨདྷཱིམཿ
རྒྱལ་དང་དེ་སྲས་ཚུལ་འཛིན་ལྷག་པའི་ལྷ། །
-
493

ཏིརཱསྱཀོཥཔྲབཊུཉམྲྀཏེཧི།
བརྟན་པའི་འཁོར་ལོས་ཤེས་རབ་དཔག་མེད་སྩོལ། །
བལྟ་བས་མི་ངོམས་མཐོང་བས་ཡིད་འཕྲོག་གང་སྐུའི་མཛེས་པ་མ་བཟོད་པར། །
ཆ་གཏེར་དབང་པོས་ངལ་བ་བཏང་སྟེ་གླིང་བཞི་བསྐོར་སྙམ་ཁྱོད་གསུང་དང་།
ཕྱག་སོར་རྩེས་བསྐུལ་རབ་སྙན་རྒྱུད་མང་སྒྲ་ཡིས་རིག་བྱེད་བདག་པོ་ཡང་། །
།
སྐྱེངས་མཛད་ དབྱངས་ ཅན་མ་ཀྱེ་བདག་མགྲིན་བཞུགས་ལ་ ངག་ གི་ མཆོག་ སྦྱིན་
མཛོད། །
གྲགས་ཅན་བསྐལ་པ་བཟང་པོ་འདི་ལ་སྟོང་ཕྲག་གྲངས་ལྡན་རྣམ་འདྲེན་འདབ་ལྡན་
འཕྲེང་བ་ཚར་དུ་དངར་བ་ལྟ་བུའི་དབུས་ཉིད་ན། །
ཐུགས་བསྐྱེད་སྙིང་སྟོབས་བཙན་པོས་རབ་དཀར་དྲི་བཟང་ཁང་པ་ལྟར་བསྔགས་
འདྲེན་པ་ཀུན་གྱི་རྩེར་འཕགས་སྟོན་པ་མཉམ་མེད་ཟས་གཙང་སྲས། །
ཐུབ་བསྟན་འཛིན་ལ་ཐུབ་དབང་གཉིས་པ་བློ་བཟང་གྲགས་པའི་དཔལ་ཞེས་བསྲེགས་
བཅད་བརྡར་བའི་གསེར་མཚུངས་ཞྭ་སེར་བསྟན་པའི་སྲོལ་འབྱེད་ཆེ། །
སྔོན་གྱི་སྔོན་ནས་རིགས་དང་རིགས་བདག་ཟུང་འབྲེལ་གངས་ཅན་མགོན་དུ་ཐུགས་
བསྐྱེད་སྨོན་མཐུན་རྒྱལ་དབང་ཡབ་སྲས་བརྒྱུད་པར་བཅས་ལ་འདུད། །
ངག་ལ་ངག་གི་ལྷ་མོས་བྱིན་བརླབས་མཁས་བཙུན་བཟང་པོའི་རིན་ཆེན་བདུན། །
སྔོན་འགྲོ་ཀཻ་ལ་ཤ་འཕྲེང་གིས་སྤུད་དབྱིག་འཛིན་སྒེག་མོའི་ཆོས་སྲིད་དབང་།
སྒྲིབ་མེད་ཡེ་ཤེས་དཔུང་པས་ཆོས་ཚུལ་རྫོགས་ལྡན་འགུགས་མཁས་ཁྲིམས་ལྡན་རྗེ། །
།
ཕྱོགས་ལས་རྣམ་པར་ རྒྱུལ་བའི་རྟགས་མཚན་ རབ་འཆང་མགོན་དེར་ སླར་ ཡང་
འདུད། །
གང་བློ་རབ་དཀར་ས་འཛིན་མཐོན་པོ་ལྷག་བསམ་དྲོད་བཟང་གིས་བཞུས་ཏེ། །
ཆོས་ཚུལ་འབུམ་གྱི་ཆུ་རྒྱུན་ཁྲིམས་ལྡན་བསྟན་པ་འཛིན་པའི་ཞིང་ས་ཆེར། །
ཀུན་ནས་འབེབས་ཤིང་འགྲོ་རྣམས་བྱམས་པས་སྐྱོང་ལ་རྒྱལ་བ་རྒྱ་མཚོ་བཞིན།
494
i

མཚན་ཙམ་ གྱིས་ ཀྱང་ སྲིད་ ཞིའི་ གདུང་ སེལ་ ཡོངས་ སུ་ འཛིན་ རྣམས་ ཆེས་ ཆེར་
བསྔགས། །
ཆོས་སྐུའི་ངང་ཉིད་ལས། །
ཁྱབ་འཇུག་རོལ་གནས་བཞིན་དུ་སྤྲོས་པའི་མཚན་མ་ཀུན་དང་བྲལ་ཡང་རྣམ་དག་
ཆུ་མཐོང་འགྲམ་པར་བརྒྱ་བྱིན་གཞུ་དང་ཟླ་བའི་གྲོགས་ལ་ཏརངྒབཞིན་མཐའ་ཡས་
གདུལ་བྱའི་ངོར། །
གང་འདུལ་གཟུགས་སྐུའི་བཀོད་པ་ཅིར་ཡང་སྟོན་ཅིང་ལྷ་ཡི་རྔ་ལྟར་རྟོག་པ་མེད་
བཞིན་ཆོས་སྒྲ་སྒྲོག །
དེ་ཀུན་འགྲོ་ཕན་འབའ་ཞིག་ཉིད་ལས་དེང་གི་ཆར་ཡང་བཀའ་དྲིན་གསུམ་ལྡན་ཁྱོད་
ལ་གུས་ཕྱག་འཚལ། །
ཆུ་ཡི་ཤིང་རྟའི་ཕྲག་ལ་མ་བཞོན་ཅིང་། །
ཕལ་པའི་སྐྱ་བ་འཛིན་པར་མ་བསྟེན་པར། །
མཆོག་ཐུན་དངོས་གྲུབ་འདོད་རྒུ་སྩོལ་མཛད་པའི། །
སྔོན་མེད་ཡིད་བཞིན་ནོར་ཁྱོད་སྐལ་བས་རྙེད། །
ཨེ་མ་འདི་ལྟའི་སྐྱབས་མགོན་ཐུགས་རྗེའི་གཏེར། །
མ་འདྲིས་མཛའ་བཤེས་སྲིད་གསུམ་བླ་མ་དེས། །
སྲིད་མཚོ་ཉམ་ངར་ལྷུངས་པའི་འགྲོ་འདི་དག
ད་དུང་བྱང་ཆུབ་བར་དུ་ཐུགས་རྗེས་སྐྱོངས། །
གཉིས་པ། རྩོམ་པར་དམ་བཅའ།
༈ རབ་འབྱམས་དཀྱིལ་འཁོར་སྤྲོ་དང་བསྡུ་བའི་གཞི། །གང་གི་ཡོན་ཏན་ལས་བརྩམས་
རྣམ་པར་ཐུར། །འདི་ཀོ་དཱད་ལྡན་པདྨོའི་ཚལ་ཡངས་པོ། །བཞད་པའི་ཉིན་བྱེད་སྣང་བ་ཆེན་
པོའོ། །ཆགས་ལྡན་སྐྱེ་བོས་བགྱི་བ་གཞན་བཤོལ་ཏེ། །སེམས་དང་བརྗོད་བྱས་རབ་དབེན་པི་
ཝང་སྒྲ། །རྣ་བའི་བདུད་རྩིར་བསམས་ནས་མཉན་བྱེད་ན། །དམ་པའི་གཏམ་གྱིས་མི་མགུའི་
495

སྤྱོད་ལྡན་སུ།
དབུལ་པོས་འབྱོར་ལྡན་ཁྱིམ་ནོར་བགྲང་ལྟར་བཅུ་ཕྲག་རིག་གནས་གང་གང་
ལ། །སྦྱངས་ཡོན་འགྲམ་སྐྱོང་སྤུ་ཡི་རྗེས་སོང་བདག་འདྲས་བློ་ཆེན་རྒྱལ་བའི་ཚུལ། །བརྗོད་པར་
འདོད་པ་ག་ཞའི་གནས་མོད་འོན་ཀྱང་དེང་དུས་སྐྱེ་བོ་ཕལ། །དམ་པར་སྨོད་པའི་ལས་ལ་མངོན་
དགའ་ཕྱེ་ལེབ་མར་མེར་འཐབ་བཞིན་གདའ། །དེ་ལྟའི་སྡིག་ལས་ཡང་དག་འདའ་ཕྱིར་དང་། །
གསེར་གྱི་བཀའ་ལུང་རོལ་སྒྲས་བསྐུལ་བ་དང༌། །སྨྲ་འདབ་སྙིང་པོ་བླང་ཕྱིར་མགོན་པོ་དེའི། །
ཡོན་ཏན་བརྗོད་ལ་ཁོ་བོ་སྤྲོ་བ་འཕེལ། །བཤུལ་གོལ་སྲིད་ལམ་འཁྱམས་པས་དུབ་པའི་འགྲོ་
ཚོགས་མཐའ་དག་ཐབས་ཤེས་ཤིང་རྟ་བཟང་པོ་ཡིས། །བདེ་བའི་ལམ་ནས་བདེ་ཆེན་ཐར་པ་
ཆེན་པོའི་གྲོང་དུ་འཁྲིད་མཁས་ཁ་ལོ་སྒྱུར་བའི་མཆོག །ཁྱོད་ཀྱི་གསང་གསུམ་ཡོན་ཏན་ཚུལ་ནི་
མཁའ་ལྟར་རྒྱ་ཆེ་རྒྱ་མཚོ་ལས་ཀྱང་གཏིང་ཟབ་ཉིད། །དེ་ཕྱིར་རིག་བྱེད་བདག་པོ་སོགས་ཀྱིས་ལྟ་
ཅི་རྒྱལ་སྲས་དཔའ་བོའི་སྤྱོད་ཡུལ་ལས་ཀྱང་འདས། །འབད་པ་ཀུན་གྱིས་ཨ་མྲའི་ཚི་གུས་ཡང་
ཡང་བཅུས་ཀྱང་སིནྡྷུའི་བདག་པོ་རྫོགས་པར་འཇལ་བའི་སྐབས་བྲལ་བཞིན། །འོད་མཚན་
དཔག་མེད་མི་ཡི་རྣམ་རོལ་ཁྱོད་ཡོན་ཚད་ནི་འདི་ཙམ་མོ་ཞེས་ཉམ་ཆུང་བདག་འདྲས་ཇི་ལྟར་
དཔོག །འོན་ཀྱང་དཀར་ཆོས་རྩ་བ་དད་པའི་བྱེའུ་ཆུང་རྒྱལ་བའི་ཡོན་ཏན་ཁྲུས་ཆུས་རབ་དཀར་
འཕེལ་བ་འཛིན་པའི་སླད། །མགོན་དེའི་མཛད་པ་རྒྱ་མཚོ་ཚེ་ལས་ཆ་ཤས་ཙམ་ཞིག་སྒྲོ་སྐུར་བ་
ཚས་གོས་པ་མེད་པར་ལེན་ལ་རིངས། །
གསུམ་པ། ཉན་པར་བསྐུལ་བ།
༈ རྨོངས་པའི་གདོན་གྱིས་རབ་ཟིན་ཕྱོགས་ལྷུང་གི །མཚོན་ཆའི་མལ་དུ་གནས་བཅས་
མི་བསྲུན་སྤྱོད། །ཅིས་ཀྱང་འཆོས་སུ་མེད་པའི་སྐྱེ་བོ་ལ། །འདི་ལྟའི་རྣམ་ཐར་རྣ་བའི་ཚེར་མ་
ཉིད། །ཤིན་ཏུ་རྙེད་དཀའི་དལ་རྟེན་གྲུ་ཆེན་དོན་མེད་ཀློང་དུ་མི་འབྱིང་ཞིང་། །དོན་ལོག་
ཕྱོགས་སུ་འཕྱན་པར་མི་གཞུག་བཤེས་གཉེན་དེད་དཔོན་མཆོག་བསྟེན་ནས། །སྲིད་དང་ཞི་བའི་
མཚོ་ལས་བརྒལ་འདོད་གཟུར་གནས་བློ་ལྡན་དོན་གཉེར་བའི། །དོན་མཐུན་ཁྱེད་རྣམས་རྣམ་
ཐར་རིན་ཆེན་ཚོགས་འདིར་སྤྱན་རས་ཡངས་པར་མཛོད། །དཔག་མེད་དུས་ནས་རྫོགས་སངས་
རྒྱས་ཤིང་དཔག་ཡས་འགྲོ་བ་སྒྲོལ་བའི་ཕྱིར། །རིགས་རུས་ཆོ་འབྲང་ཕུན་སུམ་ཚོགས་པའི་
!
496

རིགས་ལྡན་ལུམྦིའི་སྐྱེད་ཚལ་དུ། །གཞོན་ནུ་དོན་གྲུབ་གཞན་བཞིན་ལེགས་བལྟམས་གཞོན་ནུ་
ཉིད་ནས་རབ་བྱུང་སྟེ། །བསྟན་འཛིན་གཙུག་རྒྱན་བཤེས་གཉེན་གུས་བསྟེན་བསྟན་ལ་རིམ་གྱིས་
སློབ་པར་མཛད། །མཁས་གྲུབ་གྲུབ་མཐའ་ཐུགས་ཆུད་མཁས་བཙུན་བཟང༌། །འཆད་རྩོད་
རྩོད་མེད་དམ་པའི་དགོངས་དོན་བཞིན། །སྡེབ་ལེགས་ལེགས་བཤད་རྩོམ་པས་རྒྱལ་བསྟན་
སྤེལ། །འདི་ཀུན་ཀུན་དགའི་གཏམ་གྱི་གླེང་གཞི་ཡིན། །ཞེས་མཆོད་པར་བརྗོད་པ་དང་རྩོམ་
པར་དམ་བཅའ་བ་དང་ཉན་པར་བསྐུལ་བ་དབྱངས་ཅན་ཕང་འགྲོའི་རྒྱུད་ལས་ཉེ་བར་འཕོས་
པའི་སྙན་ཚིག་ཏམྦུ་རའི་སྒྲ་དབྱངས་ཀྱིས་སྐལ་བཟང་སྐྱེ་བོ་དག་གི་རྣ་ལམ་ཡངས་པོར་བྱས་ཏེ།
དང་པོ། ཐོག་མར་གླེང་བསླང་ཞིང་སྐུ་འཕྲེང་སྔོན་མ་
འགའ་ཞིག་གི་མཛད་རྣམ་བརྗོད་པ།
༈ འདིར་གང་གླེང་བར་བྱ་བ་ནི། དེ་ཡང་བདག་ཅག་རྣམས་ཀྱི་བླ་མ། བསྟན་པའི་
བདག་པོ་ཀུན་མཁྱེན་སངས་རྒྱས་བཅོམ་ལྡན་འདས་ཀྱི་རིང་ལུགས་པ་ཆེན་པོ། སྐལ་པ་མཆོག་
དང་ལྡན་པའི་གདུལ་བྱ་རྣམས་སྨིན་གྲོལ་གྱི་ལམ་བཟང་པོ་ལ་འགོད་པར་མཛད་པའི་ལམ་མཁན།
འཇིག་རྟེན་ཐམས་ཅད་ལ་རྒྱུ་མེད་པར་ཡང་གཅིག་ཏུ་མཉེས་པ། ཤིན་《གཤིན་》པའི་ངང་ཚུལ་
ཅན། ལུང་དང་མངོན་པར་རྟོགས་པའི་ཡོན་ཏན་རིན་པོ་ཆེའི་ཚོགས་ཀྱིས་ཐུགས་ཀྱི་བང་མཛོད་
བྱུར་བུར་གཏམས་པའི་བདག་ཉིད་ཅན། མཚན་བརྗོད་པར་དཀའ་བ་ཀུན་གཟིགས་པཎ་ཆེན་
ཆོས་ཀྱི་རྒྱལ་པོ་༧རྗེ་བཙུན་བློ་བཟང་དཔལ་ལྡན་ཆོས་ཀྱི་གྲགས་པ་བསྟན་པའི་དབང་ཕྱུག་དཔལ་
བཟང་པོ་ཞེས་སྙན་གྲགས་ཀྱི་བ་དན་དཀར་པོ་འཕུར་ལྡིང་གི་རྩེ་དགས་མཛེས་པར་བྱས་པ་དེ་
ཉིད་ནི། ཇི་སྐད་དུ་ཡང་། སྙིང་རྗེ་པད་དཀར་ལས། བཅོམ་ལྡན་འདས་ཀྱིས་བཀའ་བསྩལ་པ།
རིགས་ཀྱི་བུ་སྔོན་བྱུང་བ་བསྐལ་པ་གྲངས་མེད་པ་གངྒཱའི་ཀླུང་གི་བྱེ་སྙེད་འདས་པ་ན། སངས་
རྒྱས་ཀྱི་ཞིང་འདི་ཉིད་དུ་བསྐལ་པ་ཆེན་པོ་འཛིན་པ་ཞེས་བྱ་བ་ཞིག་བྱུང་བར་གྱུར་ཏེ། དེ་ན་
སངས་རྒྱས་རིན་ཆེན་སྙིང་པོ་ཞེས་བྱ་བ་འཇིག་རྟེན་གྱི་ཁམས་དེར་བྱུང་བར་གྱུར་ཏེ། བཅོམ་
ལྡན་འདས་ཀྱིས་ཆོས་ཀྱི་འཁོར་ལོ་བསྐོར་ནས་སྲོག་ཆགས་བྱེ་བ་ཁྲག་ཁྲིག་འབུམ་ཕྲག་མང་པོ་མཐོ་
རིས་དང་ཐར་པའི་འབྲས་བུ་ལ་བཀོད་པར་གྱུར་ཏེ། བཅོམ་ལྡན་འདས་དེ་ཉིད་དུས་གཞན་ཞིག་
.
497

ན་ཉན་ཐོས་དགྲ་བཅོམ་པ་བྱེ་བ་ཁྲག་ཁྲིག་འབུམ་ཕྲག་གིས་ཡོངས་སུ་བསྐོར་ནས་མདུན་དུ་བདར་
ཏེ། གྲོང་དང་གྲོང་ཁྱེར་དང༌། རྒྱལ་པོའི་ཕོ་བྲང་རྣམས་སུ་རྒྱུ་ཞིང་གཤེགས་ནས། རིམ་གྱིས་
འཁོར་ལོས་སྒྱུར་བའི་རྒྱལ་པོ་རྩིབས་ཀྱི་མུ་ཁྱུད་ཀྱི་སྐྱེད་མོས་ཚལ་འཛམ་བུ་དགའ་ཚལ་ཞེས་བྱ་བ་
དང་ཧ་ཅང་མི་རིང་བར་བཞུགས་སོ། །ཞེས་ཐོས་ནས། རྒྱལ་པོ་རྩིབས་ཀྱི་མུ་ཁྱུད་འཁོར་འབུམ་
ཕྲག་དུ་མས་བསྐོར་ནས། སངས་རྒྱས་རིན་ཆེན་སྙིང་པོ་ག་ལ་བ་དེར་སོང་ནས་ཕྱག་བྱས་ཏེ་
ཕྱོགས་གཅིག་ཏུ་འཁོད་པ་ལ། བཅོམ་ལྡན་འདས་ཀྱིས་ཆོས་ཀྱི་གཏམ་གྱིས་དགའ་བར་མཛད་
དོ། །དེ་ནས་བཅོམ་ལྡན་འདས་ལ་རྒྱལ་པོ་རྩིབས་ཀྱི་མུ་ཁྱུད་ཀྱིས་ཟླ་བ་གསུམ་གྱི་བར་དུ་བསྙེན་
བཀུར་བྱེད་པར་གསོལ་བས་གནང་སྟེ། རྒྱལ་པོ་རྩིབས་ཀྱི་མུ་ཁྱུད་ལ་བུ་སྟོང་ཡོད་པའི་བུ་ཆེ་བ་
མིག་མི་འཛུམ་ཞེས་བྱ་བས། བཅོམ་ལྡན་འདས་འཁོར་བཅས་ལ་ཇི་ལྟར་ཡབ་རྒྱལ་པོ་རྩིབས་ཀྱི་
མུ་ཁྱུད་ཀྱིས་བསྙེན་བཀུར་བྱེད་པ་དེ་ལྟ་བུ་ཅུང་ཟད་ཀྱང་མ་ཚང་བ་མེད་པར་བྱས་སོ། །དེ་ནས་
བྲམ་ཟེ་རྒྱ་མཚོའི་རྡུལ་གྱིས་བཅོམ་ལྡན་འདས་ལ་ལོ་བདུན་གྱི་བསྙེན་བཀུར་བྱས་སོ། །དེ་ནས་
བྲམ་ཟེ་རྒྱ་མཚོའི་རྡུལ་གྱིས་རྒྱལ་པོར་བླ་ན་མེད་པའི་བྱང་ཆུབ་ཏུ་སེམས་བསྐྱེད་པར་བསྐུལ་བས།
རྒྱལ་པོས་བྱང་ཆུབ་མཆོག་ཏུ་སེམས་བསྐྱེད་ནས་དེ་བཞིན་གཤེགས་པ་རིན་ཆེན་སྙིང་པོས་རྒྱལ་པོ་
རྩིབས་ཀྱི་མུ་ཁྱུད་བསྐལ་པ་གངྒཱའི་ཀླུང་གི་བྱེ་མ་སྙེད་གཉིས་པ་ལ་བབས་པ་ན། ནུབ་ཕྱོགས་སུ་
འཇིག་རྟེན་གྱི་ཁམས་བདེ་བ་ཅན་ཞེས་བྱ་བར་བླ་ན་མེད་པ་ཡང་དག་པར་རྫོགས་པའི་སངས་
རྒྱས་འོད་དཔག་ཏུ་མེད་པ་ཞེས་བྱ་བར་འགྱུར་རོ་ཞེས་གང་གསུངས་པ་ལྟར་སྨྲ་བསམ་བརྗོད་པའི་
ཡུལ་ལས་འདས་པའི་བསྐལ་པ་དུ་མའི་སྔ་རོལ་དུ། བསྐལ་པ་ཆེན་པོ་འཛིན་པ་ཞེས་བྱ་བར་
འཁོར་སྒྱུར་རྩིབས་ཀྱི་མུ་ཁྱུད་དུ་གྱུར་པའི་ཚེ་བདེ་གཤེགས་རིན་ཆེན་སྙིང་པོའི་དྲུང་དུ་བླ་ན་མེད་
པའི་བྱང་ཆུབ་ཏུ་ཐུགས་བསྐྱེད་རྒྱལ་བ་དེ་ཉིད་ལས་ལུང་བསྟན་པ་ཐོབ་སྟེ། བསྐལ་པ་དུ་མར་
ཐེག་པ་མཆོག་གི་ཐུགས་བསྐྱེད་གོང་འཕེལ་དུ་མཛད་དེ། དགེ་སློང་ཆོས་ཀྱི་འབྱུང་གནས་སུ་གྱུར་
པའི་ཚེ་དེ་བཞིན་གཤེགས་པ་འཇིག་རྟེན་དབང་ཕྱུག་རྒྱལ་པོའི་སྤྱན་སྔར་སྨོན་ལམ་ཆེན་པོ་ལྔ་བརྒྱ་
འདེབས་པར་མཛད་ཅིང་རྫོགས་སྨིན་སྦྱངས་གསུམ་གྱི་སྤྱོད་པ་མཐའ་དག་མཐར་ཕྱིན་ནས།
ཞིང་མཆོག་བདེ་བ་ཅན་དུ་རྣམ་འདྲེན་ཚེ་དང་ཡེ་ཤེས་དཔག་ཏུ་མེད་པའི་སྐུར་མངོན་པར་རྫོགས་
པར་སངས་རྒྱས་ཏེ། ཕྱོགས་བཅུའི་ཞིང་རབ་འབྱམས་རྣམས་སུ་གང་ལ་གང་འདུལ་གྱི་སྤྲུལ་པའི་
རོལ་གར་བསམ་གྱིས་མི་ཁྱབ་པ་ཞིག་སྟོན་པར་མཛད་པ་ནི། ཇི་སྐད་དུ་ཡང་། གསེར་འོད་དམ་
498

、
པའི་མདོ་ལས།
སངས་རྒྱས་བཅོམ་ལྡན་བསམ་མི་ཁྱབ། །དེ་བཞིན་གཤེགས་པ་རྟག་པའི་སྐུ། །སེམས་
ཅན་རྣམས་ལ་ཕན་པའི་ཕྱིར། །བཀོད་པ་རྣམ་པ་སྣ་ཚོགས་སྟོན། །ཞེས་དང་། རྒྱུད་བླ་མ་ལས།
ཇི་ལྟར་གདུལ་བྱ་དག་པ་ཡི། །ཆུ་ཡི་སྣོད་ནི་ཐམས་ཅད་དུ། །བདེ་གཤེགས་ཉི་མའི་གཟུགས་
བརྙན་ནི། །
དཔག་ཏུ་མེད་པ་ཅིག་ཅར་འཆར། །ཞེས་དང་། དཔལ་ལྡན་ཟླ་བའི་ཞབས་ཀྱིས་ཀྱང་།
དེ་ལ་གང་གིས་ན་རྟོག་པ་མེད་པར་གྱུར་དུ་ཟིན་ཀྱང༌། གདུལ་བའི་བྱ་བ་ཇི་ལྟར་འཚམ་པ་ལྟར་
འཇུག་པས་སེམས་ཅན་གྱི་ཁམས་མཐའ་ཡས་པའི་དོན་བྱེད་པར་འགྱུར་བ་ཞེས་པ་ནས། དེ་ལྟར་
ན་འབད་རྩོལ་མེད་པར་དེ་ཁོ་ན་ཉིད་ཉེ་བར་སྟོན་པ་དང་། སེམས་ཅན་གྱི་དོན་བྱ་བ་ཡང་
འགྲུབ་བོ་ཞེས་བྱ་བར་ཤེས་པར་བྱའོ། །ཞེས་སོགས་རྒྱ་ཆེར་གསུངས་པ་ལྟར། ཇི་ལྟར་ཀུན་
གསལ་གྱི་ལམ་དུ་ཉི་མའི་དཀྱིལ་འཁོར་གཅི